ກອງປະຊຸມຮີບດ່ວນ ຂັ້ນລັດຖະມົນຕີ ອາຊຽນ ກ່ຽວກັບອາດຊະຍາກຳ ຂ້າມຊາດ
ກອງປະຊຸມຮີບດ່ວນຂັ້ນລັດຖະມົນຕີອາຊຽນ
ກ່ຽວກັບອາດຊະຍາກຳຂ້າມຊາດ
(ພາບ: Vietnam+)
ກອງປະຊຸມຮີບດ່ວນຂັ້ນລັດຖະມົນຕີອາຊຽນກ່ຽວກັບອາດຊະຍາກຳຂ້າມຊາດ (EAMMTC) ທີ່ກ່ຽວຂ້ອງເຖິງບັນຫາອົບພະຍົບຜິດປົກກະຕິຢູ່ພາກພື້ນອາຊີຕາເວັນອອກສ່ຽງໃຕ້ ຖືກດຳເນີນໄປໃນວັນທີ 02/07, ຢູ່ນະຄອນຫຼວງ Kuala Lumpur, ປະເທດມາເລເຊຍ. ເຂົ້າຮ່ວມກອງປະຊຸມມີບັນດາລັດຖະມົນຕີວ່າການອາຊຽນ ທີ່ຮັບຜິດຊອບກ່ຽວກັບການປ້ອງກັນ, ຕ້ານອາດຊະຍາກຳຂ້າມຊາດ ແລະ ບັນດາຜູ້ແທນທີ່ມາຈາກ 10 ປະເທດສະມາຊິກອາຊຽນ., ຄະນະເລຂາອາຊຽນ, ສຳນັກງານຂ້າຫຼວງໃຫຍ່ສະຫະປະຊາຊາດດ້ານອົບພະຍົບ (UNHCR), ອົງການອົບພະຍົບສາກົນ (IOM)… ຄະນະຜູ້ແທນຫວຽດນາມ ໂດຍທ່ານ ໂຕເລີມ ລັດຖະມົນຕີຊ່ວຍວ່າການກະຊວງຕະຫຼວດນຳໜ້າ.
ທີ່ກອງປະຊຸມ, ທ່ານ ໂຕເລີມ, ຫົວໜ້າຄະນະຜູ້ແທນຫວຽດນາມ ໃຫ້ຮູ້ວ່າ, ສະພາບຊາວອົບພະຍົບຜິດປົກກະຕິຄືປະຈຸບັນ ພວມຜັນແປຢ່າງສັບສົນ, ອາດຈະກາຍເປັນວິກິດການມະນຸດສະທຳ, ສົ່ງຜົນສະທ້ອນຢ່າງໃຫຍ່ຫຼວງເຖິງສະພາບຄວາມໝັ້ນຄົງດ້ານການເມືອງໃນພາກພື້ນ, ກໍຜົນກະທົບທີ່ຫຍໍ້ທໍ້ເຖິງຈຸດໝາຍສ້າງຕັ້ງປະຊາຄົນອາຊຽນ ໃນທ້າຍປີ 2015. ຫວຽດນາມ ປາດຖະໜາວ່າ ບັນຫານີ້ຈະໄດ້ຮັບການແກ້ໄຂໂດຍຢ່າງໄວ ແລະ ເຖິງຖອງ, ເພື່ອແນໃສ່ຫຼີກລ້ຽງສ້າງບໍ່ໃຫ້ເກີດບັນດາຫາທີ່ສະດຸ້ງໄວໃນການພົວພັນກັບບັນດາປະເທດໃນພາກພື້ນ; ພ້ອມທັງສະເໜີບັນດາປະເທດສົມທົບກັນຜັນຂະຫຍາຍມາດຕະການຮີບດ່ວນເພື່ອສາມາດເພີ່ມທະວີການເຄື່ອນໄຫວຊອກຫາ, ກູ້ໄພກູ້ຊີບ, ເພີ່ມທະວີກົນໄກແບ່ງປັນຂໍ້ມູນ…
(ແຫຼ່ງຄັດຈາກ VOV)